b'\n_START_ARTICLE_\nPape\xc5\xbe Janez IX.\n_START_SECTION_\n\xc5\xbdivljenjepis\n_START_PARAGRAPH_\nJanez je bil sin Ramboalda (Rampoald, Ramboaldo, Rampaldo), germanskega porekla; ne poznamo to\xc4\x8dnega kraja njegovega rojstva; najverjetneje se je rodil 840, a rodom je bil iz Tivolija. Bil je bistroumen benediktinski menih, a za duhovnika ga je posvetil Formoz. Isti pape\xc5\xbe ga je imenoval za kardinala-diakona v svojem drugem konzistoriju neznanega datuma.\n_START_SECTION_\nHudi \xc4\x8dasi\n_START_PARAGRAPH_\n898 so mad\xc5\xbearske tolpe prvi\xc4\x8d pridrvele na Bavarsko; avgusta 899 pa so se za\xc4\x8deli prvi vpadi Ogrov v Lombardijo in Bene\xc4\x8dijo. Med drugim so izropali ter razdejali opatijo Nonantolo blizu Modene z njenimi dragocenimi rokopisi. 24. septembra 899 so pri reki Brenti, v soteskah blizu Padove, porazili italijanska krdela, s katerimi jih je posku\xc5\xa1al zaustaviti Berengar Furlanski  na njihovi vrnitvi; nazaj grede so po Bavarskem ropali samostane, pusto\xc5\xa1ili de\xc5\xbeelo in mesta, a se previdno izogibali utrjenih mest in gradov.\n_START_SECTION_\nSmrt in spomin\n_START_PARAGRAPH_\nJanez IX. je umrl 5. januarja 900. Drugi viri navajajo obdobje od januarja do marca 900. _NEWLINE__NEWLINE_Pokopali so ga na preddverje stare bazilike sv. Petra. Za njegovim grobom ni ostalo sledu.'